Държавен вестник, бр. 47, 2016 г., стр. 37

БРОЙ  47	
Д Ъ Р Ж А В Е Н  В Е С Т Н И К 	
СТР.  37  
отчета и становището на Международния контролен съвет се предоставят и на Европейската 
комисия. В края на всеки етап Министерският съвет представя анализ на изпълнението му и 
предложение за актуализация на стратегията. Тъй като настоящата стратегия е разработена въз 
основа на текущите стратегически документи – Национална програма за развитие, ИСИС и др., 
актуализацията на стратегията за всеки от следващите етапи трябва да отразява промените в 
съответните национални стратегически документи.
I. Етап на възстановяване (2017 – 2022 г.)
През този етап се предвижда възстановяване на нормалното функциониране на национал­
ната система за научни изследвания чрез прилагане на основната част от мерките, предвидени 
в дейностите по отделните специфични цели и достигане до финансиране за НИРД по консо­
лидираната фискална програма в размер на 0.70 % от БВП. Целта е в края на етапа научноиз­
следователската дейност да се оценява коректно, да е привлекателна за учените и за младите 
хора и да са създадени подходящи условия за научни изследвания и за тяхното потенциално 
приложение. По отношение на индикаторите за изпълнение трябва да се промени посоката на 
изоставане на България по брой научни публикации към изкачване в световната класация. В 
края на етапа компонентите на иновационния индекс, свързани с научните изследвания, трябва 
да достигнат стойностите, съответстващи на „умерен иноватор“. 
II. Етап на ускорено развитие (2023 – 2025 г.)
През втория етап се предвижда ускорено развитие на научните изследвания чрез продължа­
ване прилагането и разширяването на политиките, предвидени в стратегията, включително и 
устойчиво нарастване на финансирането. За оценка на успеха в изпълнението на стратегията 
в началото на етапа се предвижда провеждане на независима международна оценка на на­
учните организации – институтите на БАН и ССА, научните институти към министерства и 
ведомства и изследователските университети, съобразно утвърдената международна практика 
и натрупания опит в органите на Европейската комисия. През този етап новосъздадените Цен­
трове за върхови постижения, Центрове по компетентност и Регионалните научни центрове 
трябва да са достигнали до използване на пълния си капацитет за НИРД. На този етап трябва 
да се достигне ниво на научните изследвания по основните индикатори на средно европейско 
равнище. За осъществяване на тази цел е необходимо научните изследвания в България да се 
развиват изпреварващо спрямо останалите държави в Централна и Източна Европа. Това може 
да стане само чрез устойчивата национална политика, предвидена в стратегията. По този начин 
България ще стане достатъчно привлекателна за научни изследвания, за да може да задържа 
талантливите си млади хора за научна кариера в страната.
III. Етап на научни изследвания на световно ниво (2026 – 2030 г.)
След възстановяването на нивото на научните изследвания през първия етап и следващото им 
ускорено развитие чрез включване в научноизследователската система на Центровете за върхови 
постижения и за компетентност в последния етап на стратегията ще се достигне до световно 
ниво на научните изследвания. Качествен скок в развитието на НИРД през този етап ще бъде 
постигнат с обособяването на научно-иновационни комплекси в по-слабо развити райони на 
страната с активно участие на водещи партньори от чужбина. В края на етапа се предвижда 
България да е подобрила значително позициите си в областта на научните изследвания и ино­
вациите по отношение на основните индикатори, като стойностите за тях да съответстват на 
тези за „силни иноватори“ (strong innovators).
Индикатори за изпълнението на стратегията
Индикаторите за изпълнение на стратегията за отделните етапи са обобщени в таблица 6.
Таблица 6. Целеви стойности на индикаторите, които трябва да бъдат постигнати в края на 
всеки етап от изпълнението на стратегията
Етап
Възстано­
вяване
Ускорено 
развитие
Световно 
ниво
Край на етапа, година
2015
2022
2025
2030
Индикатор
Позиция на България в световната класация по брой ин­
дексирани в WoS публикации 
58
56
51
47
Процент на топ-10 % статии от общия брой статииа
3.6 %
3.8 %
5.0 %
7.0 %
Общо разходи за НИРД като % от БВП
0.96 %
2.40 %
3.00 % 
3.30 %
Финансиране на НИРД по консолидираната фискална про­
грама, с изключение на разходите с източник Европейските 
структурни и инвестиционни фондове като % от БВП
0.23 %
0.70 %
1.00 % 
1.10 %